钦定古今图书集成/理学汇编/学行典/第267卷 > 鲍刚
## 钦定古今图书集成/理学汇编/学行典/第267卷 > 鲍刚

按《处州府志》：“鲍刚，字弱翁，龙泉人。少负大节，善属文，
尤长于诗。始举进士不第，即毅然曰：‘此非吾所学也’。
遂徜徉于东南山水闲俗事，略不关意。时将士陶弼
者，有能诗声，少许可，得刚所作，以为出己上，愿得为
友。刚亦雅闻弼，因徒步归弼。初，刚与吕惠卿善，熙宁
中，惠卿参知政事，欲用刚。刚曰：‘吾老矣’。即日出京师。”
元丰末，疏天下弊事，将献之朝。其略谓：“四方用师，须
择将帅。往年韩、范诸公经营关中，大功虽不成，而朝
廷亦无他忧。兵柄至重，不宜以委中人。”又谓：“江、淮南
以县官计户口多寡为鬻盐，今民无计得钱以偿县皆愿淡死，其生无聊也。无聊之民，其毒可畏。”会神宗
崩，不果上。元祐五年七月，卒于秦州。